O româncă a încercat să treacă frontiera cu o valiză în care se afla un adolescent afgan.
O româncă a încercat să treacă frontiera cu Ungaria cu o valiză în care se afla un adolescent afgan. Femeia era agitată și le-a atras atenția celor de la punctul de trecere a frontierei. În acest caz a fost deschis un dosar penal.
O tânără în vârstă de 24 de ani din România a încercat să treacă frontiera cu Ungaria cu o valiză în care se afla un adolescent afgan.Incidentul a avut loc în noaptea de marți spre miercuri la Punctul de Trecere a Frontierei Curtici.Polițiștii de frontieră au descoperit, într-un tren internaţional care avea ca destinaţie Austria, un cetățean afgan, în vârstă de 15 ani, ascuns în geamantanul care aparţinea unui pasager, cetăţean român.Femeia era agitată și le-a atras atenția celor de la punctul de trecere a frontierei. Ea a declarat că este prietena fratelui adolescentului şi că intenţiona să-l ducă pe acesta la ruda sa, aflată în Germania.Copilul a fost luat de reprezentanții Direcției Generale de Asistență Socială și Protecția Copilului a județului Arad.În acest caz a fost deschis un dosar penal de tentativă de trecere ilegală a frontierei de stat și complicitate la tentativă de trecere ilegală a frontierei de stat.